ToekomsVenster: Dit wat regtig belangrik is | Maroela Media
(Foto: Jeffrey Workman/Unsplash.)
Matt 15:1-2, 11 – In dié tyd het daar Fariseërs en skrifgeleerdes van Jerusalem af by Jesus gekom en Hom gevra: "Hoekom verontagsaam u dissipels die oorgelewerde gebruike van die voorgeslagte? As hulle gaan eet, was hulle nie hulle hande nie." Toe het Jesus die menigte nader geroep en vir hulle gesê: "Julle moet nou luister en mooi verstaan! 11 – Dit is nie wat by die mond ingaan wat die mens onrein maak nie. Maar wat by die mond uitkom, dit maak 'n mens onrein."
Fil. 1: 9-10 Ook bid ek dat julle liefde al hoe meer sal toeneem in begrip en fyn aanvoeling, sodat julle die dinge sal kan onderskei waarop dit werklik aankom. Dan sal julle op die dag wanneer Christus kom, onberispelik en sonder blaam wees.
Die saak waarby hulle aan hak hou verband met allerlei reinigingsgebruike. Die Fariseërs het opgemerk dat die dissipels nie hul hande was voor hulle eet nie. Ek twyfel nie vir 'n oomblik daaraan dat die dissipels moedswillig met vuil hande geëet het nie. Dit gaan nie oor die hande was nie, dit gaan inderdaad oor die seremoniële instelling van hande was.
In stede blyk dit dat sommige namate dinge normaliseer net weer hul hartseer agendas, wat ver verwyder is van die hart van God, optel en tyd, energie en bronne daarop vermors.